સુરતઃ ગિરકર ઉઠના ઉઠકર ચલના યહ ક્રમ હૈ સંસાર કા, કર્મવીર કો ફર્ક ન પડતા કિસી જીત યા કાર કા, યહ ક્રમ હૈ સંસાર કા...કોઈ કવિએ લખેલી આ પંક્તિના શબ્દો આમ તો ખૂબ સરળ છે. પરંતુ વાસ્તવિક જીવનમાં આ પંક્તિને જીવવી ખૂબ કઠિન છે. પરંતુ સુરતને પોતાની કર્મભૂમિ બનાવનારા એક 28 વર્ષિય યુવકે નાની ઉંમરે અનેક મુશ્કેલીઓનો સામનો કરીને રિટેઈલ બિઝનેસમાં પોતાની આગવી ઓળખ ઉભી કરી છે. સુરતમાં આવેલા પેરિસના શો રૂમમાં પપ્પા પાસે મર્યાદિત રૂપિયા હોય કપડા ન ખરીદી શકનારા આ યુવકે સામાન્ય માણસો કપડા ખરીદી શકે તેવા સ્ટોર શરૂ કરવાની ગાંઠ વાળી લીધી હતી. અને એ કરી બતાવતાં આજે રોજનો મસમોટો બિઝનેસ નીતિન કરી રહ્યાં છે.